|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:600-01/17-01/26

URBROJ:2113/03-03-17-2

Stubičke Toplice, 13.09.2017.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), načelnik Općine Stubičke Toplice donosi

**ODLUKU**

Utvrđuje se prijedlog Odluke o provedbi kapitalnog projekta adaptacija i opremanje Osnovne škole Vladimir Bosnar Stubičke Toplice.

**Članak 2.**

Sastavni dio ove Odluke je tekst prijedloga Odluke o provedbi kapitalnog projekta adaptacija i opremanje Osnovne škole Vladimir Bosnar Stubičke Toplice i Obrazloženje.

**Članak 3.**

Prijedlog se upućuje na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje uz Odluka o provedbi kapitalnog projekta adaptacija i opremanje Osnovne škole Vladimir Bosnar Stubičke Toplice**

PRAVNA OSNOVA: člankom 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13) određeno je da Općinsko vijeće donosi i druge odluke koje su tom tijelu stavljene u nadležnost.

Kako je dana 06. rujna 2017. Ministarstvo regionalnog razvoja i fondova Europske unije objavilo Poziv za iskaz interesa za sufinanciranje projekata u 2017. godini prema Programu podrške poboljšanju materijalnih uvjeta u osnovnim i srednjim školama, ukazala se mogućnost sufinanciranja projekta rekonstrukcije i dogradnje zgrade Osnovne škole Vladimir Bosnar Stubičke Toplice u 50% -tnom iznosu, ukoliko je uloženo više od 200.000,00 kuna.

Kako je u projekt ove godine uloženo do sada, za etapu proširenje sanitarnih prostora i ured tajništva 97.000,00 kn, ovom odlukom se predlaže dodatno ulaganje u etapu dogradnja i opremanje kuhinje, te bi ukupna vrijednost projekta bila 355.292,50 kn, od čega bi 50% bila sredstva Općine Stubičke Toplice (177.646,25 kn), a 50% (najviši iznos po objektu) sredstva Ministarstva.

Prihvatljivo razdoblje provedbe projekta: prihvatljive su aktivnosti na projektima koje se

provode u razdoblju od 1. siječnja 2017. do 31. ožujka 2018. uz uvjet da se sredstva Ministarstva odobrena za sufinanciranje projekata prema Programu mogu koristiti samo u

2017. godini.

OPĆINSKI NAČELNIK

Josip Beljak, dipl.ing.agr.

PRIJEDLOG

Na temelju članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13) Općinsko vijeće Općine Stubičke Toplice na svojoj 2. sjednici održanoj dana \_\_\_. rujna 2017. godine donijelo je

**ODLUKU**

**o provedbi kapitalnog projekta adaptacija i opremanje**

**Osnovne škole Vladimir Bosnar Stubičke Toplice**

**Članak 1.**

Općina Stubičke Toplice nastavit će u 2017. godini projekt Rekonstrukcija i dogradnja zgrade osnovne škole u Stubičkim Toplicama, za koji je ishođena Potvrda glavnog projekta KLASA:361- 03/12-01/04, URBROJ:2140/1-07-02-12-11 od 26. travnja 2012., i to etapom dogradnja i opremanje kuhinje.

**Članak 2.**

Dodatna sredstva za provedbu projekta u iznosu od 258.052,50 kn osigurat će se u Proračunu Općine Stubičke Toplice.

**Članak 3.**

Ovlašćuje se općinski načelnik za potpisivanje ugovora o sufinanciranju sa Ministarstvom regionalnoga razvoja i fondova Europske unije.

Predsjednik Općinskog vijeća

Općine Stubičke Toplice

Nedjeljko Ćuk